Lil Maurice Mifsud Bonnici naħseb li sirt nafu permezz tal- attivitajiet imtellgha mill- Ghaqda Poeti Malti li tagħha aħna t- tnejn membri . Niftakar li kont ktibt studju fuq il- poeżiji tiegħu li jinsabu fl- antoloġija poetika tiegħu Zoomery , studju li kien deher f' xi gazzetti lokali u mbagħad fil- ktieb tiegħi Tieqa fuq kittieba Maltin ( 2003 ) . Minn dak iz- żmien jiena u Maurice sirna ħbieb li nirrisettaw sewwa lil xulxin , minkejja l- generation gap : - ) Lil Maurice nammirah għax huwa bniedem ħabrieki fejn tidhol kitba u kull jum ġdid għalih huwa jum mogħti lilu rigal biex ikompli jikteb . L- Ghanja tal- Limerikki ħareġ fl- 2007 , imma jiġbor fih limerikki li ktibt fis- snin 2006 u 2007 . X' inhu l- limerikk fil- qosor ? Ghaliex l- għażla tal- limerikk min- naħa tiegħek ? Fejn hija s- saħħa tal- limerikk ? Il- Limerikk huwa poeżija ta' ħames versi bir- rimi ta' l- ewwel vers mat- tieni u mal- ħames u tat- tielet vers mar- raba' . L- ewwel , it- tieni u l- ħames vers huma vrus tad- disgħa bi tliet aċċenti ritmici ( trimetri ) ta' tliet sillabi kull wieħed , u t- tielet u r- raba' vers huma vrus tas- sitta b' żewġ aċċenti ( dimetri ) ta' tliet sillabi kull wieħed . Ghazilt il- limerikk għax huwa ta' qari ħafif , divertenti - - - Ghalhekk ma' l- isem tal- ktieb zidt : " intaffu d- dwejjaq " , u għalhekk il- ktieb għamiltu ta' daqs komdu biex iggorru ġol- but biex jekk tkun pererzempju fi kju twil tista' taqrah biex itaffilhek it- tensjoni ! Is- saħħa tal- limerikk hija fl- aċċent ritmiku tat- tliet sillabi u fil- kontenut u r- rima tal- ħames vers . Hajkumanija ( 2008 ) huwa t- tieni ġabra ta' hajku , wara Bushido ( 2002 ) . Did- darba ġbart il- hajku li ktibt bejn l- 2002 u l- 2007 . X' inhu l- hajku fil- qosor ? Minn fejn twieldet fik il- ħajra li tiktbu ? X' tista' tkun is- saħħa wara poeżija ta' tliet versi biss ? Il- hajku huwa poeżija ta' oriġini Gappuniza , bla rima u tliet vrus tal- 5 - 7 - 5 , sempliċi b' mhux iktar minn suġġett wieħed . Originalment kien jittratta b' ċerta qawwa suġġetti marbuta ma' l- istaġuni u n- natura . Biz- żmien ġew aċċettati suġġetti marbuta man- natura tal- bniedem u għalkemm dejjem baqa' bi tliet versi ma baqax rigoruz bis- sillabi tal- 5 - 7 - 5 . Hu perezempju l- Western Haiku huwa rigoruz għall- qosor tat- tliet versi u għas- semplicita' tiegħu . Il- ħajra li niktbu twieldet fija mill- ktieb ta' Anton Buttigieg : " Il- Muza bil- Kimono " li kien irregalali meta mort nipprezentalu l- ewwel ktieb ta' poeżiji tiegħi , " In a Nutshell " waqt li kien President tar- Repubblika . Is- saħħa wara l- hajku hija , kif ga għidt , is- semplicita' tal- kunċett b' enfasi fuq xi aspett oriġinali li jittratta dejjem fil- preżent . Fis- sottotitlu tuża wkoll il- kelma " senrju " . Is- senrju huwa forma ta' hajku li jittratta fuq ħwejjeġ marbuta mal- bniedem biex jikkuntrasta mal- hajku klassiku oriġinali li kien jittratta biss fuq in- natura u l- istaġuni . Il- hajku li jien ktibt f' dal- ktieb ihadden fih kemm hajku klassiku u senrju u ħallejtha għall- qarrej biex jagħżel hu liema hu wieħed u liema hu l- ieħor . Liema huwa l- waqt adatt meta tikteb il- limerikk , il- hajku u s- senrju ? Il- limerikk tiktbu meta ma tkunx imdejjaq u l- hajku u s- senrju meta tkun ħosbien . Skond inti , għaliex il- pubbliku għandu jixtri żewġ kotba bħal dawn ? X' jista' jieħu minnhom ? Dawn iz- żewġ kotba joffru qari ħafif li ma jistrapazzax il- moħħ . It- tnejn iqajmu l- interess waqt il- qari tagħhom u għalhekk jagħtu ċans lill- moħħ jimrah fl- ispazju bla xkiel . . . biex ngħid hekk . Barra minn hekk , kemm fil- hajku u kemm fil- limerikk , wieħed jista' jikseb tagħlima li tolqtu fil- laħam il- ħaj . F' dawn l- aħħar żewġ pubblikazzjonijiet tiegħek għażilt format żgħir , li jista' letteralment jidħol fil- but . Jien għażilt li nippubblika dal- ktieb tal- hajku f' forma żgħira bħal dak tal- limerikki għall- istess raġunijiet li tajt għall- ktieb tal- limerikki . Ghaliex il- poeta jħoss il- ħtieġa li jippubblika l- versi tiegħu anki jekk jaf li dieħel f' bosta sagrifiċċji finanzjarji biex fl- aħħar ibiegħ ftit kopji ? Meta bdejt nikteb il- poeżiji sa minn meta kelli ħmistax il- sena qatt ma kont naħseb li qed niktibhom biex nippubblikahom . għalija . Kien ħabib tiegħi Ingliż , Ken Roscoe , li kebbes fija l- ħajra li nippubblikahom . Dan kien Editur tal- famuż magazin " Look and Learn " u meta ġie l- uffiċċju biex ikellimni għall- ħabta tat- tmiem tas- sebgħinijiet , qabel daħal fejni s- segretarja tiegħi , dak iz- żmien Maria Mallia , urietu l- poeżiji tiegħi li kienet tittajpjali . Dan tant għoġbuh li wara li ħa ftit minnhom miegħu d- dar f' San Pawl il- Baħar u flihom ġie lura u qalli li kien se jgħaddi kopja tagħhom lil ħabib tiegħu f' Londra . Fi ftit kliem ħafna minn dawn il- poeżiji sabu ruħhom ippubblikati f' Londra fi ktieb li jien semmejt " In a Nutshell " . Minn hemm bdiet il- ħajra li nippubblikahom . Jien la għandi l- wiċċ u wisq anqas iz- żmien biex noqgħod infittex pubblikatur . Jien m' għandix kapriċċi oħra u nghix hajja sempliċi u għalhekk nista' nerfa' dan l- uniku kapriċċ tal- pubbikazzjonijiet . Il- bejgħ ma jaghtinix ġewwa , anzi dawn l- aħħar snin nistqarr ngħid li qed jagħmilli kuraġġ . Il- kitba u bniedem bħalek ta' 82 sena . X' tip ta' relazzjoni hemm bejnietkom ? Ir- relazzjoni ta' bniedem ta' l- eta' tiegħi ta 82 senu mal- kitba tiegħi hija waħda intima u ta' fiduċja kbira f' xulxin !